**projektas**

**reg. Nr. T-271**

**2.5. darbotvarkės klausimas**

**Pasvalio rajono savivaldybės taryba**

**SPRENDIMAS**

**DĖL PASVALIO RAJONO SAVIVALDYBĖS TARYBOS 2017 M. BIRŽELIO 20 D. SPRENDIMO NR. T1-155 „DĖL PRITARIMO DVINARĖS ĮMOKOS UŽ KOMUNALINIŲ ATLIEKŲ SURINKIMĄ IR TVARKYMĄ ĮVEDIMO PASVALIO RAJONE GALIMYBIŲ STUDIJAI IR PASVALIO RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ DYDŽIO NUSTATYMO METODIKOS IR NUOSTATŲ PATVIRTINIMO“ PAKEITIMO**

2021 m. gruodžio d. Nr. T1-

 Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos rinkliavų įstatymo 11 straipsnio 1 dalies 8 punktu ir 12 straipsniu, Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklėmis, patvirtintomis Lietuvos Respublikos Vyriausybės 2013 m. liepos 24 d. nutarimu Nr. 711 „Dėl Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių patvirtinimo“ (Lietuvos Respublikos Vyriausybės 2016 m. balandžio 20 d. nutarimo Nr. 384 redakcija) (su visais aktualiais pakeitimais), Pasvalio rajono savivaldybės taryba nusprendžia:

1. Pakeisti Pasvalio rajono savivaldybės tarybos 2017 m. birželio 20 d. sprendimą Nr. T1-155 „Dėl pritarimo Dvinarės įmokos už komunalinių atliekų surinkimą ir tvarkymą įvedimo Pasvalio rajone galimybių studijai ir Pasvalio rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodikos ir nuostatų patvirtinimo“ (su visais aktualiais pakeitimais):

1.1. pakeisti nurodytu sprendimu patvirtintą Pasvalio rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodiką ir ją išdėstyti nauja redakcija (pridedama);

1.2. pakeisti nurodytu sprendimu patvirtintus Pasvalio rajono savivaldybės vietinės rinkliavos už komunalinių atliekų surinkimą ir tvarkymą nuostatus ir juos išdėstyti nauja redakcija (pridedama).

 2. Nustatyti, kad šis sprendimas:

2.1. skelbiamas Teisės aktų registre ir Pasvalio rajono savivaldybės interneto tinklalapyje [www.pasvalys.lt](http://www.pasvalys.lt).

2.2. įsigalioja 2022 m. sausio 1 d.

 Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų

skyriaus vyriausioji specialistė

Apolonija Lindienė

Suderinta DVS Nr. RTS-275

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS TARYBOS 2017 M. BIRŽELIO 20 D. SPRENDIMO NR. T1-155 „DĖL PRITARIMO DVINARĖS ĮMOKOS UŽ KOMUNALINIŲ ATLIEKŲ SURINKIMĄ IR TVARKYMĄ ĮVEDIMO PASVALIO RAJONE GALIMYBIŲ STUDIJAI IR PASVALIO RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ DYDŽIO NUSTATYMO METODIKOS IR NUOSTATŲ PATVIRTINIMO“ PAKEITIMO**

**…………………………….**

2021 m. gruodžio 6 d.

Pasvalys

**1. Sprendimo projekto rengimo pagrindas.**

Pasvalio raj. savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžiai apskaičiuojami vadovaujantis Pasvalio raj. savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodika (toliau – Metodika). Dabartiniai vietinės rinkliavos dydžiai patvirtinti Pasvalio raj. savivaldybės tarybos 2017 m. birželio 20 d. sprendimu Nr. T-155. Vietinės rinkliavos dydžiai apskaičiuojami remiantis prielaidomis dėl su komunalinių atliekų tvarkymu susijusių sąnaudų, surenkamų ir sutvarkomų mišrių komunalinių atliekų ir kitų komunalinių atliekų kiekių, vietinės rinkliavos apmokestinimo parametrų dydžių, bei vadovaujantis LR Vyriausybės patvirtintomis vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklų (toliau – Taisyklės) nuostatomis priskiriant sąnaudas pastoviosioms ir kintamosioms, ir nustatant rinkliavos pastoviosios ir kintamosios dedamųjų parametrus.

Atsižvelgiant į tai, kad kečiasi vietinės rinkliavos dydžių apskaičiavimo prielaidos ir siekiant įvertinti šių prielaidų pasikeitimų įtaką vietinės rinkliavos dydžiams buvo atliktas Pasvalio raj. savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžių perskaičiavimas. Prielaidų pokyčiai, kurie įtakoja rinkliavos dydžių išaugimą, yra susiję su:

* Mišrių komunalinių atliekų surinkimo sąnaudų išaugimu, pasirašius naują sutartį su šių atliekų surinkėju.
* Panevėžio regiono komunalinių atliekų priėmimo ir tvarkymo sąvartyne įkainių išaugimu (auga mokestis už aplinkos teršimą sąvartyne šalinamoms atliekoms, auga mokėjimai MBA operatoriui (dėl vis didesnio mišrių komunalinių atliekų perdirbimo/atliekų panaudojimo procento MBA), atsirado didelių gabaritų ir gatvių valymo ir biologiškai nesuyrančių atliekų tvarkymo kitais būdais sąnaudos (kadangi šių atliekų negalima šalinti sąvartyne).
* Maisto ir virtuvės atliekų surinkimo plėtra.
* Tekstilės atliekų surinkimo plėtra.
* Komunalinių atliekų tvarkymo sistemos administravimo sąnaudų augimu, augant DU ir kitoms administravimo sąnaudoms.

**Komunalinių atliekų surinkimo sąnaudos**

2022 m. komunalinių atliekų surinkimo sąnaudos paskaičiuotus atsižvelgiant į numatomas komunalinių atliekų surinkimo kainas ir numatomą konteinerių ištuštinimo skaičių.

Komunalinių atliekų surinkimo sąnaudos, Eur su PVM

|  |  |  |  |  |
| --- | --- | --- | --- | --- |
|  | **2019 m.** | **2020 m.** | **2021 m.** | **2022 m.** |
| ***Mišrių komunalinių atliekų surinkimo sąnaudos*** | ***232 344*** | ***230 615*** | ***251 180*** | ***266 831*** |
| Surinkimo MKA konteineriais pastovi dalis | - | 16 885 | 202 617 | 215 280 |
| Surinkimo MKA konteineriais kintama dalis | 232 344 | 213 730 | 48 563 | 51 551 |
| ***Biologiškai skaidžių atliekų surinkimo sąnaudos*** | ***2 407*** | ***8 715*** | ***8 493*** | ***9 074*** |
| Maisto atliekų surinkimo pastovi dalis | 1 728 | 6 914 | 6 914 | 7 259 |
| Maisto atliekų surinkimo kintama dalis | 679 | 1 802 | 1 580 | 1 814 |
| ***Kitų komunalinių atliekų surinkimo sąnaudos*** | ***2 798*** | ***18 621*** | ***24 016*** | ***16 569*** |
| Tekstilės atliekų surinkimo pastovi dalis | 1 703 | 10 219 | 10 219 | - |
| Tekstilės atliekų surinkimo kintama dalis | 1 095 | 8 402 | 13 797 | 16 569 |
| **Viso** | **237 549** | **257 951** | **283 690** | **292 474** |

**Komunalinių atliekų apdorojimo ir šalinimo sąnaudos**

2022 m. komunalinių atliekų apdorojimo ir šalinimo sąnaudos paskaičiuotos atsižvelgiant į Panevėžio RATC nustatytas komunalinių atliekų priėmimo ir tvarkymo kainas ir numatomą surinkti mišrių komunalinių atliekų kiekį.

Komunalinių atliekų apdorojimo ir šalinimo sąnaudos, Eur su PVM

|  |  |  |  |  |
| --- | --- | --- | --- | --- |
|  | **2019 m.** | **2020 m.** | **2021 m.** | **2022 m.** |
| ***MKA konteineriais surinktų atliekų priėmimo ir tvarkymo pastovi dalis*** | ***126 426*** | ***126 426*** | ***126 426*** | ***187 424*** |
| MKA konteineriais surinktų atliekų vartų mokesčio pastovi dalis, Eur/mėn. | 10 535 | 10 535 | 10 535 | 15 619 |
| Mėnesių skaičius, vnt. | 12 | 12 | 12 | 12 |
| ***MKA konteineriais surinktų atliekų priėmimo ir tvarkymo kintama dalis*** | ***177 410*** | ***176 070*** | ***153 356*** | ***163 561*** |
| MKA konteineriais surinktų atliekų vartų mokesčio kintama dalis, Eur/t | 31,92 | 31,92 | 31,92 | 36,54 |
| MKA konteineriais surinktų atliekų kiekis, t | 5 558 | 5 516 | 4 804 | 4 476 |
| **Viso** | **303 836** | **302 495** | **279 782** | **350 985** |

**Komunalinių atliekų tvarkymo sistemos administravimo sąnaudos**

2022 m. komunalinių atliekų tvarkymo sistemos administravimo sąnaudų skaičiavimas pagrįstas faktiniais duomenimis ir numatomais sąnaudų pokyčiais.

Komunalinių atliekų tvarkymo sistemos administravimo sąnaudos, Eur su PVM

|  |  |  |  |  |
| --- | --- | --- | --- | --- |
|  | **2019 m.** | **2020 m.** | **2021 m.** | **2022 m.** |
| KA tvarkymo sistemos bendros administracinės sąnaudos priskirtos rinkliavos administravimui | 15 775 | 15 994 | 17 385 | 20 422 |
| Tiesioginės rinkliavos administravimo sąnaudos | 66 450 | 76 853 | 73 026 | 87 480 |
| **Viso** | **82 224** | **92 847** | **90 411** | **107 902** |

**Visos su komunalinių atliekų tvarkymu susijusios sąnaudos**

Vadovaujantis Metodika visos su komunalinių atliekų tvarkymu susijusios sąnaudos (*lentelė žemiau*) paskaičiuojamos sudėjus atskirų komunalinių atliekų tvarkymo veiklų sąnaudas.

Visos su komunalinių atliekų tvarkymu susijusios sąnaudos, Eur su PVM

|  |  |  |  |  |
| --- | --- | --- | --- | --- |
|  | **2019 m.** | **2020 m.** | **2021 m.** | **2022 m.** |
| Mišrių komunalinių atliekų surinkimo sąnaudos | 232 344 | 230 615 | 251 180 | 266 831 |
| Mišrių komunalinių atliekų apdorojimo ir šalinimo sąnaudos | 303 836 | 302 495 | 279 782 | 350 985 |
| Žaliųjų ir biologiškai skaidžių atliekų surinkimo ir tvarkymo sąnaudos | 2 407 | 8 715 | 8 493 | 9 074 |
| Kitų komunalinių atliekų surinkimo ir tvarkymo sąnaudos | 2 798 | 18 621 | 24 016 | 16 569 |
| Komunalinių atliekų sistemos administravimo sąnaudos | 82 224 | 92 847 | 90 411 | 107 902 |
| **Viso** | **623 609** | **653 293** | **653 883** | **751 361** |

2022 m. prognozuojamos Pasvalio raj. savivaldybės komunalinių atliekų tvarkymo sąnaudos yra 172,3 tūkst. Eur arba 29,8 proc. didesnės nei 2017 m. sąnaudos, pagal kurias paskaičiuoti dabartiniai dvinarės vietinės rinkliavos dydžiai. 2022 m. prognozuojamų sąnaudų pastovi dalis sudaro 502,8 tūkst. Eur arba 67 proc., o kintama dalis – 248,6 tūkst. Eur arba 33 proc. visų komunalinių atliekų tvarkymo sąnaudų.

**Mišrių komunalinių atliekų tvarkymo kaina**

Įvertinus komunalinių atliekų tvarkymo sąnaudas ir mišrių komunalinių atliekų kiekius paskaičiuojama mišrių komunalinių atliekų tvarkymo kaina.

Mišrių komunalinių atliekų tvarkymo kaina

|  |  |  |  |  |
| --- | --- | --- | --- | --- |
|  | **2019 m.** | **2020 m.** | **2021 m.** | **2022 m.** |
| Komunalinių atliekų tvarkymo sąnaudos, Eur | 623 609 | 653 293 | 653 883 | 751 361 |
| Mišrių komunalinių atliekų kiekis, t | 5 558 | 5 516 | 4 804 | 4 476 |
| Mišrių komunalinių atliekų tvarkymo kaina, Eur/t | 112.20 | 118,44 | 136,10 | 167,87 |

Paskaičiuota 2022 m. mišrių komunalinių atliekų tvarkymo kaina yra 32,79 Eur/t arba 31 proc. didesnė nei 2017 m. (kada buvo patvirtinti dabartiniai dvinarės vietinės rinkliavos dydžiai) paskaičiuota kaina.

**Dvinarės vietinės rinkliavos apmokestinimo bazė**

2022 m. numatomos dvinarės vietinės rinkliavos apmokestinimo bazės pokyčiai palyginus su 2017 m. (kada buvo patvirtinti dabartiniai dvinarės vietinės rinkliavos dydžiai):

* Apmokestinamas plotas (be garažų paskirties ir sodų paskirties NT objektų) padidėjo 348,4 tūkst. m2 arba 20,3 proc.
* Apmokestinamų NT objektų (garažų paskirties ir sodų paskirties NT objektai) skaičius išaugo 1,5 tūkst. vnt. arba 402 proc.
* Gyventojų skaičius sumažėjo 2,4 tūkst. gyv. arba 9,6 proc.

**Vietinės rinkliavos dydžiai**

Tam, kad būtų padengtos visos prognozuojamos 2022 m. su Pasvalio raj. savivaldybės komunalinių atliekų tvarkymu susijusios sąnaudos, vadovaujantis Metodika paskaičiuoti nauji vietinės rinkliavos dydžiai (*lentelės žemiau*).

Vietinės rinkliavos dydžiai

|  |  |  |
| --- | --- | --- |
|  | **Vietinės rinkliavos pastovioji dalis** | **Vietinės rinkliavos kintamoji dalis****(NT objek., kurie naud. kolekt. kontein.)** |
| **Dabartiniai dydžiai** | **Nauji dydžiai** | **Dabartiniai dydžiai** | **Nauji dydžiai** |
| Gyvenamosios paskirties objektai (individualūs namai) | 3,2 | Eur/10 m2 | 3,9 | Eur/10 m2 | 8,2 | Eur/1 gyv. | 10,7 | Eur /1 gyv. |
| Gyvenamosios paskirties objektai (butai) | 3,2 | Eur/10 m2 | 3,9 | Eur/10 m2 | 10,0 | Eur /1 gyv. | 13,6 | Eur /1 gyv. |
| Viešbučių paskirties objektai | 3,2 | Eur/10 m2 | 4,0 | Eur/10 m2 | 2,0 | Eur /10 m2 | 2,6 | Eur /10 m2 |
| Administracinės paskirties objektai | 2,7 | Eur/10 m2 | 3,4 | Eur/10 m2 | 1,0 | Eur /10 m2 | 1,3 | Eur /10 m2 |
| Prekybos paskirties objektai | 3,2 | Eur/10 m2 | 4,0 | Eur/10 m2 | 1,7 | Eur /10 m2 | 2,2 | Eur /10 m2 |
| Paslaugų paskirties objektai | 3,2 | Eur/10 m2 | 4,0 | Eur/10 m2 | 3,3 | Eur /10 m2 | 4,3 | Eur /10 m2 |
| Maitinimo paskirties objektai | 3,2 | Eur/10 m2 | 4,0 | Eur/10 m2 | 5,4 | Eur /10 m2 | 7,1 | Eur /10 m2 |
| Transporto paskirties objektai | 0,9 | Eur/10 m2 | 1,1 | Eur/10 m2 | 1,8 | Eur /10 m2 | 2,4 | Eur /10 m2 |
| Garažų paskirties objektai (juridinių asmenų) | 0,9 | Eur/10 m2 | 1,1 | Eur/10 m2 | 0,3 | Eur /10 m2 | 0,5 | Eur /10 m2 |
| Garažų paskirties objektai (fizinių asmenų) | 2,8 | Eur/1 objek. | 3,4 | Eur/1 objek. | 1,2 | Eur /1 objek. | 1,5 | Eur /1 objek. |
| Gamybos, pramonės paskirties objektai: | 0,9 | Eur/10 m2 | 1,1 | Eur/10 m2 | 0,8 | Eur /10 m2 | 1,1 | Eur /10 m2 |
| Sandėliavimo paskirties objektai | 0,9 | Eur/10 m2 | 1,1 | Eur/10 m2 | 0,3 | Eur /10 m2 | 0,4 | Eur /10 m2 |
| Kultūros paskirties objektai | 1,7 | Eur/10 m2 | 2,1 | Eur/10 m2 | 0,3 | Eur /10 m2 | 0,4 | Eur /10 m2 |
| Mokslo paskirties objektai | 1,7 | Eur/10 m2 | 2,1 | Eur/10 m2 | 0,3 | Eur /10 m2 | 0,4 | Eur /10 m2 |
| Gydymo paskirties objektai | 3,9 | Eur/10 m2 | 4,9 | Eur/10 m2 | 1,5 | Eur /10 m2 | 1,9 | Eur /10 m2 |
| Poilsio paskirties objektai | 3,2 | Eur/10 m2 | 4,0 | Eur/10 m2 | 1,8 | Eur /10 m2 | 2,3 | Eur /10 m2 |
| Sporto paskirties objektai | 1,7 | Eur/10 m2 | 2,1 | Eur/10 m2 | 1,6 | Eur /10 m2 | 2,0 | Eur /10 m2 |
| Religinės paskirties objektai | 0,7 | Eur/10 m2 | 0,8 | Eur/10 m2 | 0,6 | Eur /10 m2 | 0,8 | Eur /10 m2 |
| Specialiosios paskirties objektai | 0,7 | Eur/10 m2 | 0,8 | Eur/10 m2 | 1,1 | Eur /10 m2 | 1,5 | Eur /10 m2 |
| Sodų paskirties objektai | 3,6 | Eur/1 objek. | 5,2 | Eur/1 objek. | 3,9 | Eur /1 objek. | 5,1 | Eur /1 objek. |
| Žemės ūkio paskirties objektai | 0,3 | Eur/10 m2 | 0,3 | Eur/10 m2 | 0,2 | Eur /10 m2 | 0,3 | Eur /10 m2 |
| Fermų paskirties objektai | 1,4  | Eur/10 m2 | 1,7 | Eur/10 m2 | 1,2 | Eur/10 m2 | 1,6 | Eur/10 m2 |
| Kiti neįvardinti objektai | 1,4 | Eur/10 m2 | 1,7 | Eur/10 m2 | 1,2 | Eur /10 m2 | 1,6 | Eur /10 m2 |
| Netinkami naudoti objektai | 5,0 | Eur/1 objek. | 5,0 | Eur/1 objek. | - | - |

Vietinės rinkliavos kintamoji dalis NT objektams, kurie naudojasi individualiais konteineriais

|  |  |  |
| --- | --- | --- |
|  | **Dabartiniai dydžiai** | **Nauji dydžiai** |
| 120 l talpos konteineris | 0,7 | Eur/1 kont. ištušt. | 1,1 | Eur/1 kont. ištušt. |
| 140 l talpos konteineris | - | Eur/1 kont. ištušt. | 1,1 | Eur/1 kont. ištušt. |
| 240 l talpos konteineris | 1,5 | Eur/1 kont. ištušt. | 2,2 | Eur/1 kont. ištušt. |
| 770 l talpos konteineris | 4,7 | Eur/1 kont. ištušt. | 6,2 | Eur/1 kont. ištušt. |
| 1100 l talpos konteineris | 6,7 | Eur/1 kont. ištušt. | 8,8 | Eur/1 kont. ištušt. |

Vietinės rinkliavos kintamoji dalis laikinų statinių naudotojams, renginių ar projektų įgyvendintojams (kai sukuriamos atliekos nėra siejamos su NT objekto)

|  |  |  |
| --- | --- | --- |
|  | **Dabartiniai dydžiai** | **Nauji dydžiai** |
| 120 l talpos konteineris | 2,2 | Eur/1 kont. ištušt. | 2,9 | Eur/1 kont. ištušt. |
| 240 l talpos konteineris | 4,4 | Eur/1 kont. ištušt. | 5,8 | Eur/1 kont. ištušt. |
| 770 l talpos konteineris | 14,2 | Eur/1 kont. ištušt. | 18,6 | Eur/1 kont. ištušt. |
| 1100 l talpos konteineris | 20,3 | Eur/1 kont. ištušt. | 26,6 | Eur/1 kont. ištušt. |

Siekiant įvertinti vietinės rinkliavos dydžių pokyčių įtaka gyventojams *lentelėse žemiau* pateikiamas naujų ir dabartinių Pasvalio raj. savivaldybės gyventojų vietinės rinkliavos įmokų palyginimas.

Daugiabučių butų gyventojų vietinės rinkliavos įmokos dydžiai

|  |  |  |  |
| --- | --- | --- | --- |
|  | **Nauji dydžiai** | **Dabartiniai dydžiai** |  |
| Buto plotas, m2 | Gyventojų skaičius  | Pastovioji dalis, Eur/metus | Kintamoji dalis, Eur/metus | Viso, Eur/metus | Pastovioji dalis, Eur/metus | Kintamoji dalis, Eur/metus | Viso, Eur/metus | Pokytis, Eur/metus |
| 50 | 1 | 19,5 | 13,6 | 33,1 | 16,0 | 10,0 | 26,0 | 7,1 |
| 50 | 2 | 19,5 | 27,2 | 46,7 | 16,0 | 20,0 | 36,0 | 10,7 |
| 50 | 3 | 19,5 | 40,8 | 60,3 | 16,0 | 30,0 | 46,0 | 14,3 |
| 50 | 4 | 19,5 | 54,4 | 73,9 | 16,0 | 40,0 | 56,0 | 17,9 |
| 50 | 5 | 19,5 | 68,0 | 87,5 | 16,0 | 50,0 | 66,0 | 21,5 |
| 50 | 6 | 19,5 | 81,6 | 101,1 | 16,0 | 60,0 | 76,0 | 25,1 |

Individualių namų gyventojų vietinės rinkliavos įmokos dydžiai

|  |  |  |  |
| --- | --- | --- | --- |
|  | **Nauji dydžiai** | **Dabartiniai dydžiai** |  |
| Buto plotas, m2 | Gyventojų skaičius  | Pastovioji dalis, Eur/metus | Kintamoji dalis, Eur/metus | Viso, Eur/metus | Pastovioji dalis, Eur/metus | Kintamoji dalis, Eur/metus | Viso, Eur/metus | Pokytis, Eur/metus |
| 100 | 1 | 39,0 | 8,8 | 47,8 | 32,0 | 8,2 | 40,2 | 7,6 |
| 100 | 2 | 39,0 | 13,2 | 52,2 | 32,0 | 16,4 | 48,4 | 3,8 |
| 100 | 3 | 39,0 | 19,8 | 58,8 | 32,0 | 24,6 | 56,6 | 2,2 |
| 100 | 4 | 39,0 | 26,4 | 65,4 | 32,0 | 32,8 | 64,8 | 0,6 |
| 100 | 5 | 39,0 | 30,8 | 69,8 | 32,0 | 41,0 | 73,0 | -3,2 |
| 100 | 6 | 39,0 | 37,4 | 76,4 | 32,0 | 49,2 | 81,2 | -4,8 |

Pažymėtina, kad individualių namų gyventojai už aukščiau lentelėje esantį apskaičiuotą vietinės rinkliavos įmokos dydį turės galimybę išstumti ištuštinimui minimalų konteinerių skaičių per metus, kuris nurodytas šioje lentelėje:

Individualių namų gyventojų konteinerių ištuštinimo dažnis už apskaičiuotą

minimalų įmokos kintamosios dalies dydį

|  |  |  |  |  |
| --- | --- | --- | --- | --- |
| Gyventojų skaičius  | Konteinerių išstūmimo dažnis, kai konteineris 120 l talpos | Konteinerių išstūmimo dažnis, kai konteineris 140 l talpos | Konteinerių išstūmimo dažnis, kai konteineris 240 l talpos | Įmokos kintamoji dalis, Eur/metus |
| 1 | 8 | 8 | -  | 8,8 |
| 2 | 12 | 12 | 6 | 13,2 |
| 3 | 18 | 18 | 9 | 19,8 |
| 4 | 24 | 24 | 12 | 26,4 |
| 5 | - | - | 14 | 30,8 |
| 6 | - | - | 17 | 37,4 |

 Jeigu gyventojas per metus išstums didesnį konteinerių skaičių ištuštinimui, už kiekvieną papildomą konteinerio išstūmimą jam bus apskaičiuotas atitinkamas mokestis (už 120 l konteinerį ar už 140 l konteinerį - 1,1 Eur, už 240 l konteinerį – 2,2 Eur), kuris bus įrašytas Mokėjimo pranešime sekančiais metais.

Paskaičiuoti 2022 m. dvinarės rinkliavos dydžiai yra vidutiniškai 17,2 proc. didesni. Didžiausią įtaką dvinarės rinkliavos dydžių augimui turi išaugusios Pasvalio raj. savivaldybės komunalinių atliekų tvarkymo sąnaudos, tačiau dvinarės rinkliavos dydžių augimas yra mažesnis nei sąnaudų augimas, kadangi padidėjęs apmokestinamas plotas ir NT objektų skaičius dalinai kompensuoja sąnaudų išaugimą.

Pasvalio rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatai šiuo projektu keičiami, siekiant užtikrinti jų atitikimą Lietuvos Respublikos rinkliavų įstatymo nuostatoms bei kitiems komunalinių atliekų tvarkymą reglamentuojantiems teisės aktams. Projekte yra apibrėžta vietinės rinkliavos mokėjimo tvarka, reglamentuota vietinės rinkliavos dydžio patikslinimo ir sumažinimo tvarka bei lengvatų taikymas, vietinės rinkliavos gražinimo tvarka, delspinigių apskaičiavimo ir mokėjimo tvarka. Projektu pristatomi pagal Pasvalio rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodiką naujai apskaičiuoti Dvinarės vietinės rinkliavos dydžiai Pasvalio rajone.

**2. Sprendimo projekto tikslai ir uždaviniai.** Sprendimo projekto tikslas – patvirtinti Pasvalio rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodiką.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Priimtu sprendimo projektu naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimui įgyvendinti papildomų lėšų nereikia.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Įgyvendinimui teisės aktų priimti nereikia.

**7. Sprendimo projekto antikorupcinis vertinimas**. Antikorupcinis vertinimas atliktas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Pasvalio rajono savivaldybės atliekų tvarkymo sistemos administratorius – UAB Panevėžio regiono atliekų tvarkymo centras, Pasvalio rajono savivaldybės administracijos Strateginio planavimo ir investicijų skyrius.

Strateginio planavimo ir investicijų skyriaus vyr. specialistė Apolonija Lindienė